Diari Oficial de la Generalitat Valenciana


Sumari del DOGV 5758, del 08-05-2008 (2008/5697)

ORDE de 24 d'abril de 2008, de la Conselleria de Presidència, per la qual s'aprova el canvi del sistema d'exercici de les funcions reservades de l'Ajuntament de Xodos.
-----------------------------------------------------------------------------------------------------------------------------------------------------------------------

### Dades del document

Número de DOGV
:   5758

Data del DOGV
:   08-05-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/5697


Data del document
:   24-04-2008

Organisme emissor
:   Conselleria de Presidència

Tipus de document
:   Ordre

Descriptors 

:   * Xodos
    * administració local
    * competència administrativa
    * qualificació del personal
    * professió administrativa

ORDE de 24 d'abril de 2008, de la Conselleria de Presidència, per la qual s'aprova el canvi del sistema d'exercici de les funcions reservades de l'Ajuntament de Xodos. [2008/5697]  
El Ple de l'Ajuntament de Xodos, per unanimitat, en la sessió del dia 28 de desembre de 2007, acorda sol·licitar el canvi del sistema d'exercici de les funcions reservades que es va establir per Orde de la conselleria de Justícia i Administracions Públiques de data 12 d'agost de 1999, que aprovava l'exempció de l'obligació de mantindre el lloc de secretaria de l'ajuntament esmentat.  
Així mateix, en l'acord plenari esmentat es decidix canviar des del sistema originàriament triat, consistent en l'acumulació de funcions a un altre funcionari d'administració local amb habilitació de caràcter nacional, al servici d'assistència tècnica de la Diputació de Castelló.  
Sol·licitat el preceptiu informe a la Diputació Provincial de Castelló, este ha sigut emés en sentit favorable, mitjançant un acord adoptat en la sessió de data 8 d'abril de 2008.  
Vist el que establix la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, que preveu que fins que no s'aproven les normes de desplegament de la disposició addicional segona del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
L'expedient ha sigut tramitat d'acord amb les prescripcions legals.  
De conformitat amb el que establixen els articles 4, 5, 16 i 18 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local amb Habilitació de Caràcter Estatal, i fent ús de la competència atribuïda per l'article 2.2.a) i c) del mateix text legal.  
ORDENE  
Modificar el sistema d'exercici de les funcions reservades de l'Ajuntament de Xodos, establit per l'Orde de 12 d'agost de 1999 de la conselleria de Justícia i Administracions Públiques, publicada en el Diari Oficial de la Comunitat Valenciana de data 26 d'agost de 1999. Les funcions reservades seran exercides pel sistema d'assistència tècnica de la Diputació Provincial de Castelló.  
Contra esta orde, que posa fi a la via administrativa, es podrà interposar recurs administratiu davant del jutjat contenciós administratiu en la circumscripció de la qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 8 i 42 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 24 d'abril de 2008  
el vicepresident primeri conseller de Presidència   
Vicente Rambla Momplet